pythainlp/thai-wiki-dataset-v3 huggingface dataset:
สูตรคูณ

ในคณิตศาสตร์ สูตรคูณ เป็นสูตรคณิตศาสตร์ซึ่งใช้เพื่อแสดงวิธีคูณเลขตามระบบพีชคณิต
== ในเลขคณิตพื้นฐาน ==
สูตรคูณเป็นตารางกริดที่หัวแถวและคอลัมน์เป็นเลขที่จะนำมาคูณ และตัวเลขในแต่ละช่องคือผลคูณดังกล่าว
จากตาราง ค่าของ 3 × 6 หาได้จากช่องที่ 3 กับ 6 ตัดกัน ได้คำตอบเป็น 18
== การนำไปใช้ทั่วไป ==
โดยปกติแล้ว ใช้สูตรคูณเป็นคอลัมน์เพื่อให้จดจำง่ายตามรูปแบบดังนี้
1 × 7 = 7
2 × 7 = 14
3 × 7 = 21
4 × 7 = 28
5 × 7 = 35
6 × 7 = 42
7 × 7 = 49
8 × 7 = 56
9 × 7 = 63
10 × 7 = 70
11 × 7 = 77
12 × 7 = 84
== รูปแบบที่ปรากฏในตารางคูณ ==
ตัวอย่างสำหรับสูตรคูณแม่ 6
2 × 6 = 12
4 × 6 = 24
6 × 6 = 36
8 × 6 = 48
10 × 6 = 60
ในรูปทั่วไป
ตัวเลข × 6 = ครึ่งหนึ่งของตัวเลขคูณสิบ + ตัวเลข
1 × 6 = 05 +  1 =  6
2 × 6 = 10 +  2 = 12
3 × 6 = 15 +  3 = 18
4 × 6 = 20 +  4 = 24
5 × 6 = 25 +  5 = 30
6 × 6 = 30 +  6 = 36
7 × 6 = 35 +  7 = 42
8 × 6 = 40 +  8 = 48
9 × 6 = 45 +  9 = 54
10 × 6 = 50 + 10 = 60
การคูณ
การศึกษาคณิตศาสตร์
25 มี.ค.

redirect 25 มีนาคม
โอเอฟดีเอ็ม

โอเอฟดีเอ็ม (OFDM - Orthogonal frequency-division multiplexing) หรือที่บางครั้งเรียกว่า ดีเอ็มที (DMT - discrete multitone modulation) เป็นเทคนิคการส่งสัญญาณที่มีพื้นฐานแนวคิดจากเทคนิค เอฟดีเอ็ม frequency-division multiplexing (FDM)
ใน FDM สัญญาณหลาย ๆ สัญญาณ จะถูกส่งออกไปพร้อมกัน แต่ใช้ความถี่ไม่เท่ากัน ตัวอย่างของ FDM ก็คือการกระจายสัญญานวิทยุและโทรทัศน์ ซึ่งโดยปกติแล้ว แต่ละสถานีก็จะแพร่สัญญานในความถี่หรือช่องสัญญาณที่ได้รับกำหนดไว้ โดย OFDM ก็ได้พัฒนาแนวคิดของ FDM ต่อไปอีก: ใน OFDM นั้น ผู้ส่งสัญญาณแต่ละราย จะส่งสัญญาณออกไปในช่องความถี่ที่เป็นอิสระต่อกันหลาย ๆ ช่อง
== อ้างอิง ==
K. Fazel, S. Kaiser (2003) , Multi-Carrier and Spread Spectrum Systems, John Wiley & Sons, 2003, ISBN 0-470-84899-5
== แหล่งข้อมูลอื่น ==
การเข้ารหัสปริภูมิ-เวลาแบบบล็อกเชิงดิฟเฟอเรนเชียล ร่วมกับโอเอฟดีเอ็มสำหรับการสื่อสารไร้สาย
การส่งสัญญาณ
การประมวลภาษาธรรมชาติ

การประมวลภาษาธรรมชาติ (Natural language processing - NLP) เป็นสาขาย่อยของภาษาศาสตร์ วิทยาการคอมพิวเตอร์ วิศวกรรมสารสนเทศ และปัญญาประดิษฐ์ ทำการศึกษาการปฏิสัมพันธ์ระหว่างภาษาคอมพิวเตอร์และภาษา (ธรรมชาติ) มนุษย์ ในเชิงที่โปรแกรมคอมพิวเตอร์สามารถดำเนินการวิเคราะห์และแปลงข้อมูลภาษาธรรมชาติได้
การประมวลภาษาธรรมชาติมีการกล่าวถึงในปี พ.ศ. 2493 โดยแอลัน ทัวริง นักวิทยาศาสตร์ชาวอังกฤษได้เสนอการทดสอบคอมพิวเตอร์หรือเครื่องจักรที่สามารถคิดหรือกระทำได้เหมือนมนุษย์ ซึ่งวิธีการนั้นในปัจจุบันถูกเรียกว่าการทดสอบทัวริง
ในปัจจุบันการประมวลภาษาธรรมชาติมีการนิยมใช้ขั้นตอนการเรียนรู้เชิงคุณลักษณะและการเรียนรู้เชิงลึก ที่สามารถให้ผลลัพธ์ที่ออกมาได้ดี ตัวอย่างเช่นในแบบจำลองภาษา โดยได้มีการเปรียบเทียบกับวิธีการดั้งเดิมที่ใช้การประมวลผลภาษาธรรมชาติเชิงสถิติ หรือการประมวลผลตามกฎที่วางไว้
== แหล่งข้อมูลอื่น ==
SAS - การประมวลผลภาษาธรรมชาติ (Natural language processing) นิยามและความสำคัญ
Digital Ventures Natural Language Processing เทคโนโลยีเชื่อมโยงปัญญาประดิษฐ์กับมนุษย์ด้วย “ภาษา” 
TextCortex AI ประชาธิปไตยในการสื่อสารที่เป็นลายลักษณ์อักษรเพื่อพัฒนาขีดความสามารถของ NLG
== อ้างอิง ==
ปัญญาประดิษฐ์
จำนวนตรรกยะ

ในทางคณิตศาสตร์ จำนวนตรรกยะ (rational number) คือจำนวนที่สามารถเขียนให้เป็นรูปเศษส่วนได้ โดยทั้งเศษและส่วนต้องเป็นจำนวนเต็ม และส่วนต้องไม่เท่ากับศูนย์, จำนวนที่สามารถเขียนให้เป็นรูปทศนิยมไม่รู้จบประเภทซ้ำได้ เช่น 1/9 (=0.999...), 12/99 (=0.1212...)
จำนวนตรรกยะสามารถเขียนให้เป็นรูปเศษส่วนได้หลายรูป เช่น 2/3  = 4/6 = 8/12 = 16/24 (=0.666...) นั้นหมายความว่าถ้าเขียนจำนวนตรรกยะให้เป็นรูปเศษส่วน ก็จะมีรูปเศษส่วนหลายรูป
นอกจากนี้ จำนวนตรรกยะยังสามารถเขียนให้เป็นรูปทศนิยมไม่รู้จบหรือทศนิยมซ้ำได้ เช่น 1/2 = 0.5 เป็นทศนิยมรู้จบ, 2/3 = 0.666... และ 1/9 =0.1111111... เป็นทศนิยมซ้ำ เป็นต้น
จำนวนจริงที่ไม่ใช่จำนวนตรรกยะ เรียกว่า จำนวนอตรรกยะ (irrational number)
ในทางคณิตศาสตร์ "...ตรรกยะ" หมายถึง การจำกัดขอบเขตให้อยู่ในระบบจำนวนตรรกยะเท่านั้น เช่น พหุนามตรรกยะ
เซตของจำนวนตรรกยะทั้งหมดเราใช้สัญลักษณ์ Q หรือ Blackboard Bold \mathbb{Q} โดยใช้เซตเงื่อนไข ได้ดังนี้
\mathbb{Q} = \left\{\frac{m}{n} : m \in \mathbb{Z}, n \in \mathbb{Z}, n \ne 0 \right\}
== เลขคณิต ==
การบวกและการคูณจำนวนตรรกยะสามารถทำได้โดยหลักต่อไปนี้
\frac{a}{b} + \frac{c}{d} = \frac{ad+bc}{bd}
&nbsp; 
\frac{a}{b} \cdot \frac{c}{d} = \frac{ac}{bd}
&nbsp; 
จำนวนตรรกยะสองจำนวน \frac{a}{b} และ \frac{c}{d} จะเท่ากัน ก็ต่อเมื่อ ad =  bc
การบวกและการคูณจำนวนตรรกยะกับจำนวนตรงข้ามสามารถทำได้ดังนี้
- \left ( \frac{a}{b} \right) = \frac{-a}{b}
 
จำนวนตรรกยะ
เลขคณิต
จำนวน
เลขคณิตมูลฐาน
จำนวนอดิศัย

ในทางคณิตศาสตร์นั้น จำนวนอดิศัย (transcendental number) คือ จำนวนอตรรกยะที่ไม่ใช่จำนวนเชิงพีชคณิต ซึ่งหมายถึงจำนวนที่ไม่ใช่ราก (คำตอบ) ของสมการพหุนาม
:a_n x^n + a_{n-1} x^{n-1}+ \cdots + a_1 x^1 + a_0 = 0
โดย n ≥ 1 และสัมประสิทธิ์ a_j เป็นจำนวนเต็ม (หรือจำนวนตรรกยะ ซึ่งให้ความหมายเดียวกัน เนื่องจากเราสามารถคูณสัมประสิทธิ์ทั้งหมดด้วยตัวคูณร่วมน้อย เพื่อให้สัมประสิทธิ์ทั้งหมดกลายเป็นจำนวนเต็ม) ซึ่งไม่เท่ากับศูนย์อย่างน้อยหนึ่งตัว

== สมบัติ ==
=== จำนวนอดิศัยไม่สามารถนับได้ ===
ตามหลักทฤษฎีเซต เซตของจำนวนเชิงพีชคณิตทั้งหมดนั้น สามารถนับได้ (สามารถสร้างฟังก์ชันหนึ่งต่อหนึ่งทั่วถึง ระหว่างเซตของจำนวนนับและจำนวนเชิงพีชคณิตได้) ในขณะที่เซตของจำนวนจริงทั้งหมด ไม่สามารถนับได้ (ไม่สามารถสร้างฟังก์ชันหนึ่งต่อหนึ่งทั่วถึง จากเซตของจำนวนนับไปยังจำนวนจริงได้) ดังนั้นเซตของจำนวนอดิศัยทั้งหมดนั้นจึง ไม่สามารถนับได้
ในมุมมองดังกล่าว เราสามารถกล่าวได้ว่า "จำนวนอดิศัยทั้งหมดมีมากกว่าจำนวนเชิงพีชคณิต" อย่างไรก็ตาม ในปัจจุบันนั้นมีจำนวนอดิศัยเพียงไม่กี่กลุ่มเท่านั้นที่เรารู้จัก (ในทำนองเดียวกันกับปัญหาที่ไม่สามารถคำนวณได้ในทฤษฎีการคำนวณได้)  โดยทั่วไป การพิสูจน์ว่าจำนวนหนึ่ง ๆ เป็นจำนวนอดิศัยนั้น ยากอย่างยิ่ง อย่างไรก็ตามคุณสมบัติของจำนวนปกติอาจจะช่วยในการระบุจำนวนอดิศัยจากจำนวนอื่นๆ ได้
== ประวัติการค้นพบจำนวนอดิศัย ==
จำนวนอดิศัยตัวแรกถูกค้นพบโดย Joseph Liouville  ในปี ค.ศ. 1844 จึงมีชื่อเรียกว่าค่าคงที่ Liouville  
== จำนวนอดิศัยที่สำคัญ ==
จำนวนอดิศัยอื่น ๆ ที่เรารู้จักมีดังต่อไปนี้:
ea ในกรณีที่ a เป็นจำนวนเชิงพีชคณิตที่ไม่เท่ากับศูนย์ (สังเกตว่า e เป็นจำนวนอดิศัย) (พิสูจน์โดยทฤษฎี Lindemann–Weierstrass )
π (พิสูจน์โดยทฤษฎี Lindemann–Weierstrass )
eπ ค่าคงตัว Gelfond (พิสูจน์โดยทฤษฎี Gelfond–Schneider)
2√2 หรือในรูปแบบทั่วไป ab โดย a ≠ 0,1 และเป็นจำนวนเชิงพีชคณิต และ b เป็นจำนวนอตรรกยะเชิงพีชคณิต ซึ่งเป็นคำตอบสำหรับปัญหาข้อที่เจ็ดของฮิลเบิร์ต  ในกรณีขยายของปัญหาข้อที่เจ็ดของฮิลเบิร์ต ที่ต้องการให้พิจารณาว่า ab เป็นจำนวนอดิศัยหรือไม่เมื่อ a ≠ 0,1 และเป็นจำนวนเชิงพีชคณิต และ b เป็นจำนวนอตรรกยะใด ๆ นั้นยังคงไม่มีใครสามารถให้คำตอบได้
sin (1)
ln (a) ถ้า a เป็นจำนวนตรรกยะบวกและ a ≠ 1
Γ (1/3) (ดู ฟังก์ชันแกมมา) Γ(1/4), and Γ(1/6).
Ω ค่าคงตัว Chaitin
\sum_{k=0}^\infty 10^{-\lfloor \beta^{k} \rfloor};\quad \beta > 1 โดย \beta\mapsto\lfloor \beta \rfloor เป็นฟังก์ชันพื้น (floor function) เช่น ถ้า β = 2 ตัวเลขนี้คือ 0.11010001000000010000000000000001000…
ค่าคงตัว Prouhet–Thue–Morse.
0.64341054629..., ค่าคงตัวของ Cahen.
== ความสำคัญของจำนวนอดิศัย ==
การค้นพบจำนวนอดิศัย สามารถนำไปใช้พิสูจน์ความ เป็นไปไม่ได้ ในการแก้ปัญหาของคณิตศาสตร์กรีกโบราณหลายข้อที่เกี่ยวกับ การสร้างรูปด้วยไม้บรรทัดและวงเวียน เช่น การสร้างสี่เหลี่ยมจตุรัสจากวงกลม ซึ่งเป็นไปไม่ได้เนื่องจาก π เป็นจำนวนอดิศัย. ในขณะที่การสร้างรูปด้วยไม้บรรทัดและวงเวียน สามารถสร้างได้แต่รูปที่มีความยาวในขอบเขตของจำนวนเชิงพีชคณิตเท่านั้น
== อ้างอิง ==
อ
ทฤษฎีจำนวน
ฟังก์ชันต่อเนื่อง

ในทางคณิตศาสตร์ ฟังก์ชันต่อเนื่อง (continuous function)  คือฟังก์ชันที่ถ้าตัวแปรต้นมีค่าเปลี่ยนแปลงไปเพียงเล็กน้อย ผลลัพธ์ก็จะมีค่าเปลี่ยนแปลงไปเพียงเล็กน้อยด้วยเช่นกัน เราเรียกฟังก์ชันที่การเปลี่ยนแปลงไปเพียงเล็กน้อยของค่าของตัวแปรต้นทำให้เกิดการก้าวกระโดดของผลลัพธ์ของฟังก์ชันว่า ฟังก์ชันไม่ต่อเนื่อง (discontinuous function)
ตัวอย่างเช่น ให้ฟังก์ชัน h (t)  เป็นฟังก์ชันที่ส่งเวลา t ไปยังความสูงของต้นไม้ที่เวลานั้น เราได้ว่าฟังก์ชันนี้เป็นฟังก์ชันต่อเนื่อง อีกตัวอย่างของฟังก์ชันต่อเนื่องคือ ฟังก์ชัน T (x)  ที่ส่งความสูง x ไปยังอุณหภูมิ ณ จุดที่มีความสูง x เหนือจุดพิกัดทางภูมิศาสตร์จุดหนึ่ง ในทางกลับกัน ถ้า M (t)  เป็นฟังก์ชันที่ส่งเวลา t ไปยังจำนวนเงินที่อยู่ในบัญชีธนาคาร เราได้ว่า M ไม่ใช่ฟังก์ชันต่อเนื่องเนื่องจากผลลัพธ์ของฟังก์ชันมีการเปลี่ยนแปลงแบบก้าวกระโดดเมื่อมีการฝากเงินหรือถอนเงินเข้าหรือออกจากบัญชี
ในคณิตศาสตร์แขนงต่างๆ นั้นแนวคิดของความต่อเนื่องถูกดัดแปลงให้มีความเหมาะสมกับคณิตศาสตร์แขนงนั้นๆ การดัดแปลงที่พบได้บ่อยที่สุดมีอยู่ในวิชาทอพอโลยี ซึ่งท่านสามารถหาข้อมูลเพิ่งเติมได้ในบทความเรื่อง ความต่อเนื่อง (ทอพอโลยี) อนึ่ง ในทฤษฎีอันดับโดยเฉพาะในทฤษฏีโดเมน นิยามของความต่อเนื่องที่ใช้คือความต่อเนื่องของสก็อตซึ่งเป็นนิยามที่สร้างขึ้นจากความต่อเนื่องที่ถูกอธิบายในบทความนี้อีกทีหนึ่ง
== ฟังก์ชันค่าจริงต่อเนื่อง ==
สมมติว่า f เป็นฟังก์ชันที่ส่งช่วงช่วงหนึ่งของจำนวนจริงไปยังจำนวนจริง ดังเช่นฟังก์ชัน h, T, และ M ข้างต้น ฟังก์ชันเหล่านี้สามารถเขียนแทนด้วยกราฟของฟังก์ชันบนระนาบคาร์ทีเซียน เราอาจกล่าวโดยหยาบๆ ว่าฟังก์ชัน f เป็นฟังก์ชันต่อเนื่องถ้ากราฟของฟังก์ชันเป็นเส้นที่ไม่มีจุดแหว่งหรือการก้าวกระโดด กล่าวคือ เราสามารถเขียนกราฟได้โดยไม่ต้องยกปากกา
ถ้าจะกล่าวให้รัดกุมตามหลักคณิตศาสตร์แล้ว เรากล่าวว่าฟังก์ชัน f ต่อเนื่องที่จุด c ถ้าเงื่อนไขทั้งสองข้อต่อไปนี้เป็นจริง
ฟังก์ชัน f มีนิยามที่จุด c
ให้ c เป็นจุดลิมิตของโดเมนของ f แล้ว ลิมิตของ f (x)  เมื่อ x เข้าใกล้ c มีค่าเท่ากับ f (c) 
เรากล่าวว่าฟังก์ชัน f ฟังก์ชันต่อเนื่องทุกที่ หรือเรียกย่อๆ ว่า ฟังก์ชันต่อเนื่อง ถ้า f ต่อเนื่องที่ทุกจุดในโดเมนของมัน
=== นิยามเอปไซลอน-เดลตา ===
=== ตัวอย่าง ===
ทุก ๆ ฟังก์ชันพหุนามเป็นฟังก์ชันต่อเนื่อง
ทุก ๆ ฟังก์ชันตรรกยะ ฟังก์ชันเลขชี้กำลัง ลอการิธึม ฟังก์ชันรากที่ n ฟังก์ชันตรีโกณมิติ ฟังก์ชันค่าสัมบูรณ์ เป็นฟังก์ชันต่อเนื่อง (บนโดเมนที่หาค่าฟังก์ชันได้)
ทุก ๆ ฟังก์ชันขั้นบันได เช่น ฟังก์ชันที่มีค่าเป็น 1 เมื่อ x > 0 นอกนั้นฟังก์ชันมีค่าเท่ากับ 1, เป็นฟังก์ชันไม่ต่อเนื่อง
ฟังก์ชันดิริชเลต์ (หรือที่เรียกว่าฟังก์ชันข้าวโพดคั่ว) เป็นฟังก์ชันไม่ต่อเนื่อง
== ฟังก์ชันต่อเนื่องระหว่างปริภูมิอิงระยะทาง ==
== ฟังก์ชันต่อเนื่องระหว่างปริภูมิเชิงทอพอโลยี ==
นิยามของฟังก์ชันต่อเนื่องสามารถขยายให้กว้างขึ้น เพื่อให้ครอบคลุมฟังก์ชันระหว่างปริภูมิทอพอโลยี ได้ดังนี้:
จะเรียกฟังก์ชัน f\colon X \to Y ว่าเป็นฟังก์ชันต่อเนื่อง ก็ต่อเมื่อ สำหรับทุกเซตเปิด V\subseteq Y  แล้วบุพภาพ
f^{-1}(V) = \left \{ x \in X \colon f(x)\in V \right \} 
จะเป็นเซตเปิดด้วย
อนึ่ง สามารถพิสูจน์ได้ว่าในปริภูมิยุคลิด นิยามข้างต้นและนิยามเอปไซลอน-เดลตาเหมือนกันทุกประการ. จากนิยามนี้ทำให้นักคณิตศาสตร์ทราบแก่นที่แท้จริงของความต่อเนื่องคือ การนิยามเซตเปิดในระบบนั่นเอง ไม่ใช่ฟังก์ชันระยะทางดังที่เคยเข้าใจมา
แคลคูลัส
ทอพอโลยี
แคลคูลัสกับพหุนาม

แคลคูลัสกับพหุนาม ในคณิตศาสตร์ พหุนามอาจเป็นฟังก์ชันที่ง่ายที่สุดในการทำแคลคูลัส อนุพันธ์ และปริพันธ์เป็นไปตามกฎต่อไปนี้
\frac{\mathrm{d}}{\mathrm{d}x} \sum^n_{k=0} a_k x^k = \sum^n_{k=0} ka_kx^{k-1}
\int \sum^n_{k=0} a_k x^k\;\mathrm{d}x= \sum^n_{k=0} \frac{a_k x^{k+1}}{k+1}  + c.
ดังนั้นอนุพันธ์ของ x^{100} คือ 100x^{99} และปริพันธ์ของ x^{100} คือ \frac{x^{101}}{101}+c
== บทพิสูจน์ ==
เนื่องจากการหาอนุพันธ์เป็น การแปลงเชิงเส้น จะได้
\frac{\mathrm{d}}{\mathrm{d}x}\left( \sum_{r=0}^n a_r x^r \right) =
\sum_{r=0}^n \frac{\mathrm{d}\left(a_r x^r\right)}{\mathrm{d}x} =
\sum_{r=0}^n a_r \frac{\mathrm{d}\left(x^r\right)}{\mathrm{d}x}.
ดังนั้นจะต้องหา \frac{\mathrm{d}\left(x^r\right)}{\mathrm{d}x} สำหรับ จำนวนธรรมชาติ r ใดๆ ซึ่งมีการพิสูจน์โดยอุปนัย โดยใช้ กฎผลคูณ ซึ่งขึ้นอยู่กับกรณีที่ r=1 เท่านั้น
== นัยทั่วไป ==
\frac{\mathrm{d}}{\mathrm{d}x} \left(ax^k\right) = akx^{k-1}
เป็นจริงทุกค่า k ที่ xk มีความหมาย หรือ ทุกค่า k ที่เป็นจำนวนตรรกยะที่ xk มีการนิยามไว้
นัยทั่วไปนี้ก็เป็นจริงสำหรับการหาปริพันธ์ของพนุนามเช่นเดียวกัน
ถ้ามีพนุนามที่ตัวคูณไม่ใช่จำนวนจริงหรือจำนวนเชิงซ้อน (เช่นอาจเป็น จำนวนเต็ม หรือตัวเลขมอดุโลของจำนวนเฉพาะ) ก็สามารถนิยามอนุพันธ์จากความสัมพันธ์ข้างบน
== อ้างอิง ==
Larson, Ron; Hostetler, Robert P.; and Edwards, Bruce H. (2003). Calculus of a Single Variable: Early Transcendental Functions (3rd edition). Houghton Mifflin Company. ISBN 0-618-22307-X.
แคลคูลัส
28 มีนาคม

วันที่ 28 มีนาคม เป็นวันที่ 87 ของปี (วันที่ 88 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 278 วันในปีนั้น
== เหตุการณ์ ==
พ.ศ. 1388 (ค.ศ. 845) - ชนเผ่าไวกิง บุกล้อมปารีสเพื่อเรียกค่าไถ่มูลค่ามหาศาล
พ.ศ. 2345 (ค.ศ. 1802) - ไฮน์ริช วิลเฮล์ม มัททอยส์ โอลเบอรส์ นักดาราศาสตร์ชาวเยอรมัน ค้นพบพัลลัส ซึ่งเป็นดาวเคราะห์น้อยดวงที่ 2
พ.ศ. 2473 (ค.ศ. 1930) - กรุงคอนสแตนติโนเปิลได้รับการเปลี่ยนชื่อใหม่เป็นกรุงอิสตันบูล
พ.ศ. 2481 (ค.ศ. 1938) - กองกำลังนำโดยจอมทัพฟรานซิสโก ฟรังโก ยึดครองมาดริด เป็นการยุติสงครามกลางเมืองในสเปน
พ.ศ. 2522 (ค.ศ. 1979) - ความล้มเหลวของระบบทำความเย็นในเครื่องปฏิกรณ์นิวเคลียร์บนเกาะทรีไมล์ ใกล้กับเมืองแฮร์ริสเบิร์ก รัฐเพนซิลเวเนีย นำไปสู่การรั่วไหลของสารกัมมันตรังสี
พ.ศ. 2548 (ค.ศ. 2005) - เกิดแผ่นดินไหวขนาด 8.7 นอกชายฝั่งเกาะสุมาตราของอินโดนีเซีย เป็นแผ่นดินไหวที่มีความรุนแรงมากที่สุดเป็นอันดับสองนับจากปี พ.ศ. 2503
== วันเกิด ==
พ.ศ. 2410 (ค.ศ. 1868) - แมกซิม กอร์กี นักประพันธ์ชาวรัสเซีย (ถึงแก่กรรม 14 มิถุนายน พ.ศ. 2479)
พ.ศ. 2453 (ค.ศ. 1910) - อิงกริดแห่งสวีเดน สมเด็จพระราชินีแห่งเดนมาร์ก (สวรรคต 7 พฤศจิกายน พ.ศ. 2543)
พ.ศ. 2492 (ค.ศ. 1949) - เสกสรรค์ ประเสริฐกุล  ศิลปินแห่งชาติ สาขาวรรณศิลป์ อดีตผู้นำนักศึกษาในเหตุการณ์ 14 ตุลา
พ.ศ. 2506 (ค.ศ. 1963) - เพอร์รี บรอยทีกัม ผู้เล่นฟุตบอลชาวเยอรมัน
พ.ศ. 2513 (ค.ศ. 1970) - วินซ์ วอห์น นักแสดงชาวอเมริกัน
พ.ศ. 2517 (ค.ศ. 1974) - มาร์ก คิง นักสนุกเกอร์อาชีพชาวอังกฤษ
พ.ศ. 2520 (ค.ศ. 1977) - แอนนี่ เวิร์สชิง นักแสดงหญิงชาวอเมริกัน
พ.ศ. 2524 (ค.ศ. 1981) - จูเลีย สไตลส์ นักแสดงหญิงชาวอเมริกัน
พ.ศ. 2528 (ค.ศ. 1985) - สแตฟว์ ม็องด็องดา นักฟุตบอลชาวฝรั่งเศส
พ.ศ. 2529 (ค.ศ. 1986) - เลดีกากา (สเตฟานี่ เจอร์มาน็อตต้า) นักร้อง นักแต่งเพลง และดีไซเนอร์ ชาวอเมริกัน
พ.ศ. 2533 (ค.ศ. 1990) -
* โจ เบนเนตต์ (นักฟุตบอล) นักฟุตบอล ชาวอังกฤษ
* มีชาอิล อันโตนีโอ นักฟุตบอลชาวอังกฤษ
* ลอรา แฮร์ริเออร์ นักแสดง และนางแบบชาวอเมริกัน
พ.ศ. 2534 (ค.ศ. 1991) -
* ลูคัส ฮินเทอร์แซร์ นักฟุตบอลชาวออสเตรีย
* อี โฮว็อน นักร้องชาวเกาหลีใต้
พ.ศ. 2537 (ค.ศ. 1994) - แจ็กสัน หวัง นักกีฬาฟันดาบและศิลปินชาวเกาหลีใต้
พ.ศ. 2539 (ค.ศ. 1996) - แบ็งฌาแม็ง ปาวาร์ นักฟุตบอลชาวฝรั่งเศส
พ.ศ. 2548 (ค.ศ. 2005) - แอ้ม ชลธิชา นักร้องลูกทุ่งชาวไทย
== วันถึงแก่กรรม ==
พ.ศ. 2484 (ค.ศ. 1941) - เวอร์จิเนีย วูล์ฟ นักเขียนผู้ริเริ่มใช้แนววิธีการเขียนตามกระแสสำนึกในการเล่าเรื่อง (เกิด 25 มกราคม ค.ศ. 1882)
พ.ศ. 2512 (ค.ศ. 1969) - ดไวท์ ดี. ไอเซนฮาวร์ นายทหารและประธานาธิบดีสหรัฐคนที่ 34 (เกิด 14 ตุลาคม พ.ศ. 2433)
พ.ศ. 2526 (ค.ศ. 1983) - เวส สุนทรจามร นักประพันธ์เพลง (เกิด 5 เมษายน พ.ศ. 2444)
พ.ศ. 2553 (ค.ศ. 2000) - ปรีดา จุลละมณฑล อดีตนักจักรยานทีมชาติไทย (เกิด 21 สิงหาคม พ.ศ. 2488)
พ.ศ. 2551 (ค.ศ. 2008) - บุญเพ็ง ไฝผิวชัย ศิลปินแห่งชาติ สาขาศิลปะการแสดง (หมอลำ) ปี 2540 (เกิด 22 กันยายน พ.ศ. 2475)
== วันสำคัญและวันหยุดเทศกาล ==
== แหล่งข้อมูลอื่น ==
BBC: On This Day
NY Times: On This Day
Today in History: March 28 
มีนาคม 28
มีนาคม
ฮาร์ต

ฮาร์ต (Heart) คือวงฮาร์ดร็อกที่นำโดยผู้หญิง ที่ประสบความสำเร็จมากที่สุดวงหนึ่งจากซีแอทเทิล ก่อตั้งในปี ค.ศ. 1974 โดยสองพี่น้อง  แอน วิลสัน (ร้องนำ) และ แนนซี่ วิลสัน (กีต้าร์)  แนวดนตรีของวงฮาร์ตได้รับอิทธิพลจาก วงเลด เซพพลิน (Led Zeppelin) มาก คือการประสมกันของโฟลก์ร็อกและเพาเวอร์บาลลาดอย่างลงตัว ความสำเร็จของวงฮาร์ตรวมไปถึง 9 เพลงฮิตติด 10 อับดับแรกของ ยูเอส ชาร์ต (U.S. chart) และยอดจำหน่ายกว่า 20 ล้านอัลบั้มทั่วโลก
== สมาชิก ==
แอนน์ วิลสัน - นักร้องนำ, ฟลุ๊ต, กีตาร์, กีตาร์เบส, ออโต้ฮาร์พ, คีย์บอร์ด
แนนซี่ วิลสัน  - กีตาร์, แมนโดลิน, คีย์บอร์ด, ฮาร์โมนิกา, นักร้อง
โรเจอร์ วิลสัน - กีตาร์, แมนโดลิน
ฮาเวิร์ด ลีซ - กีตาร์, คีย์บอร์ด, ซินธิไซเซอร์
สตีฟ ฟอสเซ็น - กีตาร์เบส
ไมเคิล เดอโรเซียร์ - กลอง
มาร์ก แอนดีส - กีตาร์เบส
เด็นนี คาร์มัสซี - กลอง
เฟอร์นันโด ซอนเดอร์ - กีตาร์เบส
เด็นนี่ ฟงเฮย์เซอร์ - กลอง
== ผลงาน ==
Dreamboat Annie (1976)
Little Queen (1977)
Magazine (1978)
Dog & Butterfly (1978)
Bebe Le Strange (1980)
Greatest Hits/Live (1981) (compilation & live)
Private Audition (1982)
Passionworks (1983)
Heart (1985)
Bad Animals (1987)
Brigade (1990)
Rock the House (1991) (live)
Desire Walks On (1993)
The Road Home (1995) (live)
Alive in Seattle (2003) (live)
Jupiter's Darling (2004)
== อันดับสูงสุดในยูเอส ชาร์ต ==
=== ท๊อป 10 อัลบั้ม ===
Dreamboat Annie [#7, August 1976]
Little Queen [#9, June 1977]
Bebe Le Strange [#5, March 1980]
Greatest Hits/Live [#13, December 1980/January 1981]
Heart [#1, August 1985]
Bad Animals [#2, July 1987]
Brigade [#3, June 1990]
=== ท๊อป 10 ซิงเกิล ===
"Magic Man" [#9, September 1976]
"Tell It Like It Is" [#8, December 1980]
"What about Love?" [#10, July 1985]
"Never" [#4, October 1985]
"These Dreams" [#1, February 1986 (1 week)]
"Nothin' at All" [#10, May 1986]
"Alone" [#1, June 1987 (3 weeks)]
"Who Will You Run To" [#7, September 1987]
"All I Wanna Do Is Make Love to You" [#2, May 1990]
== อ้างอิง ==
== แหล่งข้อมูลอื่น ==
Roger Fisher
Heart's official site
กลุ่มดนตรีร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2517
เฮเทอร์ โนวา

เฮเทอร์ โนวา (Heather Nova) คือ นักร้องและนักแต่งเพลง เดิมชื่อ เฮเทอร์ ฟริทธ์ (Heather Frith) เกิดเมื่อวันที่ 6 กรกฎาคม ค.ศ. 1967 ที่ประเทศเบอร์มิวดา ความผูกพันกับทะเลได้มีอิทธิพลกับแนวเพลงของเธอมาก เนื่องจากในวัยเด็กเธอใช้ชีวิตบนเรือขนาด 40 ฟุต ที่พ่อของเธอสร้างขึ้นมา เฮเทอร์สำเร็จการศึกษาจาก Rhode Island School of Design ในปี ค.ศ. 1989
== ผลงาน ==
The First Recording (1997, re-release of her first EP from 1990)
Glow Stars (1993)
Blow (live, 1993)
Oyster (1994)
Live at the Milky Way (live, 1995)
Siren (1998)
Wonderlust (live, 2000)
South (2001)
Storm (2003)
Redbird  (2005)
== หนังสือ ==
the sorrowjoy (ISBN 0954211502)
== แหล่งข้อมูลอื่น ==
Online Community
Official website 
Website  for the sorrowjoy
Biography , available from allmusic.com; the same biography  is also available from the VH1 website,
บุคคลที่เกิดในปี พ.ศ. 2510
บุคคลที่ยังมีชีวิตอยู่
วิทยาศาสตร์ธรรมชาติ

วิทยาศาสตร์ธรรมชาติ (อังกฤษ: natural science) หมายถึงกลุ่มของสาขาวิชาทางวิทยาศาสตร์ที่ศึกษาเกี่ยวกับปรากฏการณ์ทางธรรมชาติ  อย่างไรก็ตามการจัดให้สาขาใดสาขาหนึ่งอยู่ในวิทยาศาสตร์ธรรมชาตินั้น ขึ้นอยู่กับทั้งข้อตกลงในอดีตและความหมายสาขาในปัจจุบัน
ตามธรรมเนียมดั้งเดิม ความหมายของวิทยาศาสตร์ธรรมชาติ คือสาขาที่ศึกษาเกี่ยวกับโลกและสรรพสิ่งรอบๆ ตัว (ที่เรียกว่าธรรมชาติ) ในมุมมองทางกายภาพ  วิทยาศาสตร์ธรรมชาติเป็นพื้นฐานให้กับวิทยาศาสตร์ประยุกต์ เมื่อพิจารณารวมกันแล้ววิทยาศาสตร์ธรรมชาติและวิทยาศาสตร์ประยุกต์แตกต่างจากทั้งสังคมศาสตร์ และมนุษยศาสตร์ เทววิทยา หรือศิลปะ  ส่วนวิชาคณิตศาสตร์นั้นไม่ถูกจัดให้เป็นวิทยาศาสตร์ธรรมชาติ แต่ได้สร้างเครื่องมือและแนวทางที่ใช้ในวิทยาศาสตร์ธรรมชาติ  วิทยาศาสตร์ธรรมชาติมีเป้าหมายเพื่ออธิบายการทำงานของโลกด้วยกระบวนการธรรมชาติ แทนที่จะใช้คำอธิบายที่มีรากฐานมาจากสิ่งศักดิ์สิทธิ์   คำว่าวิทยาศาสตร์ธรรมชาติยังถูกใช้เพื่อแยกแยะ "วิทยาศาสตร์" ที่เป็นสาขาวิชาที่ทำการศึกษาด้วยระเบียบวิธีทางวิทยาศาสตร์ ออกจากปรัชญาธรรมชาติ
ควบคู่ไปกับการความหมายแบบดั้งเดิม ปัจจุบันคำว่า "วิทยาศาสตร์ธรรมชาติ" ถูกใช้ในความหมายใกล้เคียงกับความหมายตามรูปศัพท์มากขึ้น  ในความหมายนี้ "วิทยาศาสตร์ธรรมชาติ" จะถูกใช้แทนคำว่าวิทยาศาสตร์ชีวภาพซึ่งสนใจกระบวนการทางชีวภาพ ในลักษณะที่แตกต่างจากวิทยาศาสตร์กายภาพที่พิจารณากฎเกณฑ์พื้นฐานของธรรมชาติทางฟิสิกส์และเคมี
== วิทยาศาสตร์ธรรมชาติ==
ดาราศาสตร์
ชีววิทยา
เคมี
วิทยาศาสตร์โลก (Earth science)
นิเวศวิทยา
ธรณีวิทยา
ฟิสิกส์
== ดูเพิ่ม ==
รายการสาขาวิชา
ประวัติศาสตร์วิทยาศาสตร์
ปรัชญาธรรมชาติ
== แหล่งข้อมูลอื่น ==
Natural Sciences at Cambridge University - วิทยาศาสตร์ธรรมชาติที่มหาวิทยาลัยเคมบริดจ์
The History of Recent Science and Technology - ประวัติศาสตร์ของวิทยาศาสตร์และเทคโนโลยีล่าสุด
Reviews of Books About Natural Science  เว็บไซต์นี้มีบทวิจารณ์ที่ตีพิมพ์แล้วมากกว่า 50 บทความเกี่ยวกับวิทยาศาสตร์ธรรมชาติ รวมไปถึงความเรียงเกี่ยวกับวิทยาศาสตร์ธรรมชาติในเรื่องที่ทันสมัย
 
สาขาวิชา
วิทยาศาสตร์ประยุกต์

วิทยาศาสตร์ประยุกต์ (อังกฤษ: applied science) คือสาขาวิชาทางวิทยาศาสตร์ที่นำความรู้จากวิทยาศาสตร์ธรรมชาติไปใช้กับปัญหาในทางปฏิบัติ สาขาวิชาต่างของวิศวกรรมศาสตร์เป็นตัวอย่างของวิทยาศาสตร์ประยุกต์ วิทยาศาสตร์ประยุกต์มีความสำคัญสำหรับการพัฒนาเทคโนโลยีใหม่ ๆ และในด้านอุตสาหกรรมเรียกวิทยาศาสตร์ประยุกต์ว่า การวิจัยและพัฒนา (research & development) มีนักวิทยาศาสตร์ดังนี้ 1.ทอมัส อัลวา เอดิสัน 2.ไมเคิล ฟาราเดย์ 3.หลุยส์ ปาสเตอร์ 4.พี่น้องตระกูลไรต์ 5.กาลิเลโอ กาลิเลอี
=== สาขาของวิทยาศาสตร์ประยุกต์ ===
วิศวกรรมศาสตร์
วิทยาการคอมพิวเตอร์
วิทยาการสารสนเทศ
วิทยาศาสตร์พุทธิปัญญา
== อ้างอิง ==
applied science ; ข้อมูลจาก WordNet
ภาษาอุซเบก

ภาษาอุซเบก (Oʻzbekcha/Ўзбекча) เป็นภาษากลุ่มเตอร์กิกที่พูดโดยชาวอุซเบกในประเทศอุซเบกิสถานและพื้นที่อื่น ๆ ในเอเชียกลาง ภาษาที่ใกล้เคียงที่สุดในเชิงคำและไวยากรณ์คือภาษาอุยกูร์ ส่วนภาษาเปอร์เซียและภาษารัสเซียได้มีอิทธิพลสำคัญต่อภาษาอุซเบก
ภาษาอุซเบกเป็นภาษาราชการของประเทศอุซเบกิสถาน และมีคนพูดเป็นภาษาแม่ประมาณ 18.5 ล้านคน ภาษาอุซเบกก่อน พ.ศ. 2535 เขียนด้วยอักษรซีริลลิก แต่ในปัจจุบันมีการใช้อักษรละตินเขียนในประเทศอุซเบกิสถาน ส่วนชาวจีนที่พูดภาษาอุซเบกใช้อักษรอาหรับเขียน
อิทธิพลของศาสนาอิสลามรวมถึงภาษาอาหรับแสดงชัดเจนในภาษาอุซเบก รวมถึงอิทธิพลของภาษารัสเซียในช่วงที่ประเทศอุซเบกิสถานอยู่ภายใต้การยึดครองของจักรวรรดิรัสเซียและสหภาพโซเวียต คำภาษาอาหรับส่วนใหญ่ผ่านเข้ามายังภาษาอุซเบกผ่านทางภาษาเปอร์เซีย
ภาษาอุซเบกแบ่งเป็นภาษาย่อย ๆ จำนวนมาก ซึ่งมีความแตกต่างอย่างมากระหว่างภูมิภาค อย่างไรก็ดี มีภาษาย่อยที่เข้าใจกันทั่วไป ซึ่งใช้ในสื่อมวลชนและในสิ่งตีพิมพ์ส่วนใหญ่ นักภาษาศาสตร์บางคนถือว่าภาษาที่พูดในประเทศอัฟกานิสถานตอนเหนือโดยชาวอุซเบกพื้นเมือง เป็นภาษาย่อยของภาษาอุซเบก
ในเดือนกุมภาพันธ์ พ.ศ. 2564 รัฐบาลอุซเบกิสถานได้ประกาศว่าอุซเบกิสถานวางแผนที่จะเปลี่ยนระบบการเขียนภาษาอุซเบกจากอักษรซีริลลิกเป็นอักษรละตินโดยสมบูรณ์ภายในวันที่ 1 มกราคม พ.ศ. 2566 กำหนดเวลาที่คล้ายกันได้รับการขยายหลายครั้ง
== อ้างอิง ==
ตระกูลภาษาเตอร์กิก
ภาษาในประเทศอุซเบกิสถาน
ภาษาในประเทศจีน
ภาษาในประเทศอัฟกานิสถาน
CS

CS Cs หรือ cs สามารถหมายถึง
วิทยาการคอมพิวเตอร์ (computer science) เป็นการศึกษาเกี่ยวกับการคำนวณ และการประมวลผลสารสนเทศ
ซีเซียม (Caesium, Cs) ธาตุเคมีเลขอะตอม 55
ซีเอส ล็อกซอินโฟ (CS Loxinfo) บริษัทให้บริการอินเทอร์เน็ตในประเทศไทย
ประเทศคอสตาริกา (Costa Rica)
เคาน์เตอร์-สไตรก์ วิดีโอเกมเกี่ยวกับการต่อสู้ของกลุ่มต่อต้านผู้ก่อการร้าย
ไซเบอร์เซ็กส์ (cybersex)
แก๊สซีเอส หรือ Chlorobenzylidenemalonitrile ซึ่งเป็นส่วนผสมหนึ่งในแก๊สน้ำตา
นอกจากนี้ ยังเป็นชื่อของ
รุ่นของซอฟต์แวร์อะโดบี โฟโตชอป (Photoshop CS ย่อจาก Creative Suite)
อาวุธ

อาวุธ (weapon) หมายถึงอุปกรณ์และเครื่องมือที่สร้างขึ้นเพื่อวัตถุประสงค์ก่อความเสียหายต่อสิ่งใดสิ่งหนึ่ง อาวุธสามารถใช้ในหลากหลายกิจกรรม ตั้งแต่การก่ออาชญากรรม, การล่าสัตว์, การบังคับใช้กฎหมาย, การป้องกันตนเอง, และการสงคราม อาวุธทั้งสิ้นทั้งปวงทางการทหารเรียกว่า  ยุทธภัณฑ์ (armament) บ้างจึงเรียกรวมว่า อาวุธยุทธภัณฑ์ ใช้ในการรบและการสนับสนุนการรบ แต่ไม่ใช้ในการช่วยรบ
อาวุธแบ่งเป็นสองประเภท:
อาวุธจริง: มีดดาบ, ขวาน, ธนู, ปืน, ยุทโธปกรณ์ ฯลฯ
สิ่งเทียมอาวุธ: ก้อนหิน, ท่อนไม้, เก้าอี้ ฯลฯ
อาวุธ
การรักษาความปลอดภัย